За перамогу змагаліся навучэнцы, якія займаюцца ў авіямадэльных гуртках. Цэнтрам падзей стала пляцоўка каля памятнага знака заснавання горада, на старт выйшла больш за 20 удзельнікаў. Самыя простыя мадэлі самалётаў, нібы гіганцкія стракозы, стараліся праляцець як мага далей. Здаралася, у самы адказны момант мадэль нечакана выбірала ўласны маршрут і пікіравала як прыйдзецца — на паводзінах тэхнікі адбівалася хваляванне спартсменаў. Не абышлося і без прыкрых паломак.